**Shtyhet thirrja për mobilitete (bursa) studentësh të UPT-së,**

**në kuadër të Marrëveshjes KA1 të Programit Erasmus+,**

**në Polytech Orléans**, **Francë.**

Në kuadër të programit Erasmus+ dhe marrëveshjes KA1 bilaterale, shtyhet thirrja për aplikime për bursa për studentët e Universitetit Politeknik të Tiranës, në **Polytech Orléans, Francë.**

**Llojet e mobilitetit përfshijnë:** Shkëmbimin e studentëve të nivelit **Master për studime** dhe **PhD për kërkim shkencor.**

**Nivelet e mobilitetit për studentët:** Studentët duhet të jenë të regjistruar në Universitetin Politeknik të Tiranës, Fakulteti i Inxhinierisë Elektrike, Fakulteti i Inxhinierisë Mekanike, Fakulteti i Teknologjisë së Informacionit, Fakulteti i Inxhinierisë së Ndërtimit, Fakulteti i Gjeologjisë dhe Minierave, Fakulteti i Inxhinierisë Matematike dhe Inxhinierisë Fizike**.**

**Kohëzagjatja e bursave:**

* Për studentët PhD, 3 muaj, gjatë vitit akademik 2025 – 2026
* Për studentët master: 1 semestër, semestri i dytë i vitit akademik 2025 - 2026

**Numri total i studentëve:** 10 studentë

**Dokumentat e nevojshme për aplikim për studentët Master:**

- CV;

- Kopje e Pasaportës;

- Vërtetim studenti;

- Listë notash e studimeve deri në momentin e aplikimit;

- Letër Motivimi (në gjuhën angleze);

- Çertifikatë e gjuhës së huaj\*;

- Dokumenti Learning Agreement\*\*.

\**Ofrohen kurset e në gjuhën angleze (dhe ose franceze) ku niveli minimal i kërkuar është B2. Studenti duhet të plotësojë nivelin minimal të kërkuar gjuhën duke e vërtetuar me çertifikatën përkatëse të gjuhës së huaj.*

*\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Ju duhet të plotësoni vetëm seksionin e parë ‘‘Mobility Plan’’. Në tabelën A përcaktohen lëndët dhe kreditet që do të merrni në universitetin pritës, në tabelën B përcaktohet se cilat prej lëndëve të Tabelës A do të njihet në Universitetin Politeknik të Tiranës kur ju të keni përfunduar periudhën e shkëmbimit.*

*KUJDES: Ju duhet të përzgjidhni të kryeni në* ***Polytech Orléans*** *lëndë të njëjta ose ekuivalente me ato që do të kryenit në semestrin përkatës në fakultetin tuaj, kjo për arsye që lëndët dhe kreditet t’ju njihen kur të ktheheni. Nëse lëndët e përzgjedhura ndryshojnë nga ata që do të zhvillonit në fakultetin tuaj semestrin përkatës, atëherë kur të ktheheni ju duhet të zhvilloni lëndët që nuk përshtaten në Universitetin Politeknik të Tiranës.*

*Dokumenti ‘‘Learning Agreement’’ te seksioni ‘‘Commitment’’ firmoset nga aplikanti, nga Koordinatori Akademik i Fakultetit dhe nga Zv/Rektori i UPT-së për Anën Shkencore dhe Marrëdhëniet me Jashtë.*

Për të shkarkuar formatin e “Learning Agreement” klikoni te:

[Drejtoria e Komunikimit dhe Koordinimit – Universiteti Politeknik i Tiranës (upt.edu.al)](https://upt.edu.al/drejtimi-akademik-administrativ/drejtorite/drejtoria-e-komunikimit-dhe-koordinimit/) , aneks 2.

Për t’u njohur me programet e lëndëve që ofron **Polytech Orléans, ju lutemi klikoni te:**

[The 7 engineering specialties of Polytech Orléans | Orleans University (univ-orleans.fr)](https://www.univ-orleans.fr/en/polytech/departments/7-engineering-specialties-polytech-orleans)

[Recherche | Orleans University](https://www.univ-orleans.fr/en/univ/search?search_api_fulltext=course+offer+in+English+2025-26.pdf+%28univ-orleans.fr%29)

[Master in Automotive Engineering for Sustainable Mobility | University of Orléans (univ-orleans.fr)](https://www.univ-orleans.fr/fr/node/3670)

**Gjthashtu keni bashkëlidhur (në PDF):**

* **Polytech Orleans course offer in English 2024-25;**
* **Polytech Orleans fact sheet 2025-2026.**

**Dokumentat e nevojshme për aplikim për studentët PhD:**

- CV;

- Kopje e Pasaportës;

- Vërtetim studenti doktorature;

- Letër Motivimi (në gjuhën angleze);

- Çertifikatë e gjuhës së huaj;

- Plani i punës për kërkimin shkencor, në funksion të aktivitetit në **Polytech Orléans;**

**- Ftesa nga universiteti pritës, sipas profilit të kërkimit shkencor të aplikantit;**

**-** Aprovim nga përgjegjësi i njësisë bazë dhe nga përgjegjësi i njësisë kryesore, ku aplikanti bën pjesë, në lidhje me planin e kërkimit shkencor dhe periudhën, të parashikuara për t’u kryer në universitetin pritës.

**Afati për aplikim: Deri më 28 tetor 2025**

Aplikimi kryhet pranë Drejtorisë së Komunikimit dhe Koordinimit në UPT.

Për informacione shtesë në lidhje me procesin e aplikimit në UPT, mund të kontaktoni në e-mail: abeqo@upt.al , rkodra@upt.al